নতুন ইনিংস শুরু, লাস ভেগাসে চুপিসারে বিয়ে করলেন তনুশ্রী

কলকাতা: জীবনের নতুন ইনিংস শুরু, চুপিসারে বিয়ে করলেন টলিউড অভিনেত্রী তনুশ্রী চক্রবর্তী (Tonushree Chakraborty Gets Married)। শহর থেকে অনেক দূরে অনুরাগীদের চমকে দিয়ে নতুন জীবন শুরু করলেন অভিনেত্রী তনুশ্রী চক্রবর্তী (Tnusree Chakraborty)। লাস ভেগাসে স্বপ্নের মতো বিয়েটাও সেরে ফেললেন অভিনেত্রী। পাত্র অবশ্য রুপোলি পর্দার মানুষ নন। আটলান্টা বেসড আইটি প্রফেশনাল, টেকনোলজিস্ট সুজিত বসু।

লাস ভেগাসে ছুটি কাটাতে গিয়েছিলেন তনুশ্রী। কিন্তু তনুশ্রীকে না জানিয়েই তাঁর প্রেমিক বিয়ের সব বন্দোবস্ত করে ফেলেছিলেন। অগত্যা মা-বাবাকে ভিডিও কলে সাক্ষী রেখে আটলান্টা নিবাসী পাত্রের সঙ্গে বিয়েটা সেরেই ফেললেন তনুশ্রী। হিরের আংটি দিয়ে প্রস্তাব দিয়েছিলেন তাঁর বর সুজিত বসু ৷ চাঁদের হাট বসেছিল বিয়ে বাড়িতে জমকালো অনুষ্ঠানের মাধ্যমে অনুষ্ঠান হয়েছে ৷ এদিকে বরের জন্য ফ্লোরিডাতে ট্রিপ প্ল্যান করছেন অভিনেত্রী। বাঙালি মতে নয়, বিদেশের মাটিতে ‘হোয়াইট ওয়েডিং’ সারলেন তনুশ্রী-সুজিত। কিন্তু তার সঙ্গে হাতে শাঁখা-পলা, আর সিঁদুরে সিঁথি রাঙাতেও ভোলেননি। সাদা গাউনে নবপরিণীতা রূপে দেখা গেল টলিউড অভিনেত্রীকে। পাত্রের নাম সুজিত বসু।

আরও পড়ুন: কলকাতার শহরজুড়ে পাত্র চেয়ে রুক্মিণীর পোস্টার!

বিয়ে নিয়ে অভিনেত্রী গলায় উচ্ছ্বাস মাখিয়ে বললেন.. ‘আমি তো জানতাম ও না! আমার সঙ্গে সুজিতের আলাপ এক বন্ধুর মারফত। মাত্র ৫ মাসের আলাপেই ভাল লেগে যায় একে অপরকে। বুঝতে পারি, একে অপরের ওপর নির্ভর করছি, ভালবাসছি। তবে বিয়ের কোনও পরিকল্পনা ছিল না। আমি সুজিতের সঙ্গে লাস ভেগাসে ঘুরতে গিয়েছিলাম। ওই আমায় বিয়ের প্রস্তাব দেয়, রাজি না হওয়ার কোনও কারণ তো ছিল না। তবে গোটা বিষয়টা একটাই আচমকা হয়েছে। দেশে ফিরেই বিয়ে করব ভেবেছিলাম। তবে বিয়েটা যে এখানেই হয়ে যাবে, সেটা ভাবিনি। ও আমার কাজকে ভীষণ রেসপেক্ট করে। সেটাই প্রধান ভাল লাগার জায়গা।”

অন্য খবর দেখুন